# Vincente Minelli

| Vincente Minnelli |
| --- |
| Biografske informacije |
| Rođenje | Lester Anthony Minnelli (1903-februara-28)28. februara 1903. Chicago, Illinois, SAD |
| Smrt | 25. jula 1986. (dob: 83) Beverly Hills, Kalifornija, SAD |
| Supružnik | Judy Garland (vj.1945–1951; razvod) Georgette Magnani (vj.1954–1958; razvod) Danica "Denise" Radosavljevic (vj.1962–1971; razvod) Margaretta Lee Anderson (vj.1980–1986; njegova smrt) |
| Djeca | Liza Minnelli Christiane Minnelli |
| Znamenita djela |
| *Meet Me in St. Louis* *An American in Paris* *Gigi* |

**Vincente Minnelli** (28. veljače 1903. - 15. srpnja 1986.), slavni filmski i kazališni redatelj. Kritičari ga često nazivaju ocem modernog mjuzikla.

## Biografija

Rođen je kao Anthony Minnelli u Delawareu, Ohio, kao najmlađe preživjelo dijete Mine LaLouette Le Beau i Vincenta Charlesa Minnellija. Njegov otac bio je dirigent u kazalištu *Minnelli Brother's Tent Theater*. Minnellijeva majka, rođena u Chicagu, bila je francusko-kanadskog podrijetla, dok su mu bake i djedovi bili sa Sicilije i iz Škotske.

Kako je počeo u kazalištu, Minnelli je bio poznat kao autor koji je uvijek prenosio svoje kazališno iskustvo na svoje filmove. Prvi film koji je režirao, *Cabin in the Sky* (1943.), bio je vidljivo pod utjecajem kazališta. Ubrzo nakon toga je režirao *Meet Me in St. Louis* (1944.), na čijem se snimanju sprijateljio s Judy Garland, iako je vjerojatnije da su se upoznali 1938. kad je Minnelli dizajnirao scenografiju za *Čarobnjaka iz Oza*. Zaručili su se te vjenčali sljedeće godine. Njihovo jedino dijete, Liza Minnelli, postala je pjevačica i glumica, dobitnica Oscara.

Iako naširoko poznat po režiji mjuzikala, kao što su *Amerikanac u Parizu* (1951.), *Brigadoon* (1954.), *Kismet* (1955.) i *Gigi* (1958.), snimao je i komedije i melodrame kao što su  *Gospođa Bovary* (1949.), *Mladenkin otac* (1950.), *Designing Woman* (1957.) i *The Courtship of Eddie's Father* (1963.). Njegov zadnji film bio je *A Matter of Time* (1976.). Nominiran je za Oscara za režiju mjuzikla *Amerikanac u Parizu* (1951.), a kasnije ga je i osvojio za *Gigi* (1958.).

Njegova reputacija u Americi je dosta nepostojana, neki mu se dive, dok mu neki prigovaraju, kao Andrew Sarris, da "*više vjeruje u ljepotu nego u umjetnost*". Međutim, Minnellijevi filmovi se danas smatraju kao jedni od najboljih u dvadesetom stoljeću i kao dio velike ere MGM-ovih mjuzikala.

Umro je s 83 godine od Alzheimerove bolesti, a pokopan je u Glendaleu, Kalifornija.

## Filmografija

* *Cabin in the Sky* (1943.)
* *I Dood It* (1943.)
* *Meet Me in St. Louis* (1944.)
* *The Clock* (1945.)
* *Yolanda i lopov* (1945.)
* *Ziegfeld Follies* (1946.)
* *Undercurrent* (1946)
* *Gusar* (1948.)
* *Gospođa Bovary* (1949.)
* *Mladenkin otac* (1950.)
* *Father's Little Dividend* (1951.)
* *Amerikanac u Parizu* (1951.)
* *The Bad and the Beautiful* (1952.)
* *The Band Wagon* (1953.)
* *The Long, Long Trailer* (1954.)
* *Brigadoon* (1954.)
* *Paučina* (1955.)
* *Kismet* (1955.)
* *Žudnja za životom* (1956.)
* *Tea and Sympathy* (1956.)
* *Designing Woman* (1957.)
* *Gigi* (1958.)
* *The Reluctant Debutante* (1958.)
* *Neki su dotrčali* (1958.)
* *Home from the Hill* (1960.)
* *Zvona zvone* (1960.)
* *Četiri jahača apokalipse* (1962.)
* *Two Weeks in Another Town* (1962.)
* *The Courtship of Eddie's Father* (1963.)
* *Goodbye Charlie* (1964.)
* *The Sandpiper* (1965.)
* *On a Clear Day You Can See Forever* (1970.)
* *A Matter of Time* (1976.)

## Vanjske veze

* Senses of Cinema: Great Directors Critical Database
* Vincente Minnelli's Gravesite
* Vincente Minelli na sajtu IMDb